Държавен вестник, бр. 62, 2018 г., стр. 47

БРОЙ  62	
Д Ъ Р Ж А В Е Н  В Е С Т Н И К 	
СТР.  47  
клинико-експертна анамнеза, задълбочен 
клиничен преглед и насочени лабораторни и 
функционални изследвания.“
2. Член 76 се отменя.
§ 37. Постановлението влиза в сила от деня 
на обнародването му в „Държавен вестник“.
Министър-председател:  
Бойко Борисов
За главен секретар на Министерския съвет:  
Красимир Божанов
7180
РЕШЕНИЕ № 510 
ОТ 19 ЮЛИ 2018 Г.
за определяне на спечелилия конкурса участ-
ник за концесионер на морски плаж „Св. св. 
Константин и Елена – юг“, община Варна, 
област Варна
На основание чл. 8н, ал. 2 и 3, чл. 8о и 
чл. 8и, ал. 2 във връзка с чл. 7 и 8 от Закона 
за устройството на Черноморското крайбре-
жие, Решение № 251 на Министерския съвет 
от 2018 г. за откриване на процедура за пре-
доставяне на концесия за услуга за морски 
плаж „Св. св. Константин и Елена – юг“, 
община Варна, област Варна (ДВ, бр. 34 от 
2018 г.), проведен на 31 май 2018 г. конкурс 
за определяне на концесионер, протокол 
на конкурсната комисия за резултатите от 
конкурса, назначена със Заповед № Р-75 от 
4 май 2018 г., изменена със Заповед № Р-88 от 
21 май 2018 г., изменена със Заповед № Р-92 
от 25 май 2018 г. на министър-председателя на 
Република България, доклад на председателя 
на конкурсната комисия за резултатите от 
конкурса и мотивиран доклад на министъра 
на туризма
МИНИСТЕРСКИЯТ СЪВЕТ
Р Е Ш И :
1. Определя за спечелил конкурса за пре-
доставяне на концесия на обект – изключи-
телна държавна собственост – морски плаж 
„Св. св. Константин и Елена – юг“, община 
Варна, област Варна, и за концесионер на 
морския плаж – „Свети Свети Константин 
и Елена Холдинг“ – АД, с ЕИК: 813194292, 
със седалище – гр. Варна.
2. В съответствие с резултатите от про-
ведения конкурс конкретизира условията на 
концесията и задълженията на концесионера, 
както следва:
2.1. Размер на дължимото концесионно 
плащане за всяка календарна година, опре-
делен съгласно Методика за определяне на 
минималния размер на концесионно плащане 
за морските плажове – обекти на концесия 
по реда на чл. 8, ал. 2 от Закона за устрой-
ството на Черноморското крайбрежие, при-
ета с Постановление № 9 на Министерския 
съвет от 2015 г. (обн., ДВ, бр. 7 от 2015 г.; 
посл. изм. и доп., бр. 59 от 2016 г.), съгласно 
предложения от „Свети Свети Константин и 
Елена Холдинг“ – АД, размер на отчисле-
нията на базата за изчисляване на размера 
на концесионното плащане (роялти) – 13,8 
на сто без данък върху добавената стойност 
(ДДС).
2.2. За целия срок на концесионния до-
говор предложените цена за един чадър в 
размер до 10 лв. с ДДС при ставка 20 на сто 
и за един шезлонг в размер до 10 лв. с ДДС 
при ставка 20 на сто, без да се увеличават.
3. Оправомощава министъра на туризма:
3.1. Да сключи концесионен договор със 
„Свети Свети Константин и Елена Хол-
динг“ – АД, в едномесечен срок от влиза-
нето в сила на решението. Началната дата 
на концесията е датата на влизането в сила 
на концесионния договор, но не по-рано от 
1 януари 2019 г.
3.2. Да представлява концедента в пра-
воотношенията, възникнали във връзка с 
изпълнението на концесионния договор, 
включително да предявява вземанията на 
концедента по съдебен ред и да представлява 
държавата по дела, свързани с изпълнението 
на договора.
3.3. Да организира контрола по изпълне-
нието на концесионния договор.
4. Концесионният договор се сключва 
при условията на това решение, Решение 
№ 251 на Министерския съвет от 2018 г. и 
подадената от „Свети Свети Константин и 
Елена Холдинг“ – АД, оферта за участие в 
конкурса. 
5. При отказ за сключване на договора 
по т. 4 спечелилият конкурса участник губи 
депозита за участие в конкурса.
6. Решението подлежи на обжалване 
относно неговата законосъобразност пред 
Комисията за защита на конкуренцията 
в 10-дневен срок от обнародването му в 
„Държавен вестник“ по реда на Закона за 
концесиите.
Министър-председател:  
Бойко Борисов
За главен секретар на Министерския съвет:  
Красимир Божанов
7158